Anuragh Takoor
దేశ వ్యాప్తంగా చర్చ
న్యూఢిల్లీ: లోధా కమిటీ సిఫార్సులు అమలు చేయలేదనే కార ణంగా బిసిసిఐ పదవి నుంచి ఉద్వానసకు గురైన అనురాగ్‌ ఠాకూర్‌ పేరు దేశ వ్యాప్తంగా ప్రధానంగా చర్చకు వస్తోంది. అసలు ఎవరీ అనురాగ్‌ ఠాకూర్‌? క్రికెట్‌తో అనురాగ్‌ ఠాకూర్‌ పరిచయం ఎలా ఏర్పడిందనే విషయాలను పరిశీలిద్దాం. హిమాచల్‌ ప్రదేశ్‌ మాజీ ముఖ్యమంత్రి ప్రేమ్‌ కుమార్‌ ధుమాల్‌ కుమారుడు అనురాగ్‌.ప్రస్తుతం లోక్‌సభలో బిజెపి ఎంపిగా ఉన్నారు.మే 2008లో తొలిసారి లోక్‌సభకు ఎంపికయ్యాడు. 2016లో బిసిసిఐ అధ్యక్షుడిగా ఎన్నికైన ఇతను 2014లో కూడా తిరిగి లోక్‌సభకు ప్రాతినిధ్యం వహిస్తున్నాడు.బిసిసిఐ అధ్యక్ష పదవిలో ఉన్న జగ్‌మోహన్‌ దాల్మియా ఆకస్మిక మరణంతో మే 2016లో బిసిసిఐ అధ్యక్షుడిగా ఎన్నికయ్యాడు.బిసిసిఐ అధ్యక్ష బాధ్యతలు స్వీకరించినపుడు అనురాగ్‌ వయసు 41 సంవత్స రాలు. 2017 జనవరి 2న అనురాగ్‌ను తొలగిస్తూ సుప్రీం కోర్టు ఆదేశాలు జారీ చేసింది. ఒకే ఒక ఫస్ట్‌ క్లాస్‌ మ్యాచ్‌: అనురాగ్‌ ఠాకూర్‌ 2000 సంవత్సరం రంజీలో ఒకే ఒక్క ఫస్ట్‌ క్లాస్‌ మ్యాచ్‌ ఆడాడు.ఆ మ్యాచ్‌లో ఠాకూర్‌ పరుగులేమి చేయలేదు. ఏడు ఓవర్లు వేసి 2 వికెట్లు తీసుకున్నాడు.ఆ తరువాత అదే సంవత్సరం ఠాకూర్‌ హిమాచల్‌ ప్రదేశ్‌ క్రికెట్‌సంఘం అధ్యక్ష బాధ్యతలు స్వీకరిం చాడు.జాతీయ జూనియర్‌ సెలక్టర్‌ పదవికి అర్హతసాధించాలంటే ఒక్క ఫస్ల్‌ క్లాస్‌ మ్యాచ్‌ అయినా ఆడాలి. అనురాగ్‌ ఒక మ్యాచ్‌ అనుభవం ఉంది కాబట్టి అతను 2000 సంవత్సరంలోనే జూనియర్‌ నేషనల్‌ సెలక్టర్‌గా నియమిత ుయ్యాడు.ఆ తరువాత 2011లో అనురాగ్‌ బిసిసిఐ ఆఫీస్‌ బేరర్‌ అయ్యాడు. శ్రీనివాసన్‌ హయాంలో సంయుక్త కార్యదర్శి: బిసిసిఐ అధ్యక్షుడు శ్రీనివాసన్‌ హయాంలో సంయుక్త కార్యదర్శిగా ఎన్నికయ్యాడు. 2013లో ఐపిఎల్‌ మ్యాచ్‌ ఫిక్సింగ్‌పై అనురాగ్‌ వ్యతి రేకంగా మాట్లాడాడు.అవినీతి ఆటగాళ్లు,అధికారులకు ఉద్వాసన పలకాలంటూ డిమాండ్‌ చేశాడు.దీంతో 2015లో బిసిసిఐ అధ్యక్ష పదవినుంచి శ్రీనివాసన్‌ను సుప్రీం కోర్టు తొలగించింది. అనురాగ్‌ ఉద్వాసన బిసిసిఐ అధ్యక్షుడిగా జగ్‌ మోహన్‌ దాల్మియా నియమితుడయ్యాడు.ఆ సమయంలో ఠాకూర్‌ బిసిసిఐ ప్రధాన కార్యదర్శిగా బాధ్యతలు చేపట్టాడు.ఆ తరువాత దాల్మియా మరణంతో 2016,మే 22న అనురాగ్‌ ఠాకూర్‌ బిసిసిఐ అధ్యక్ష పదవిని చేపట్టాడు.లోధా కమిటీ ఇచ్చిన సిఫారసులు అమలు చేయలేదనే కారణంతో బిసిసిఐ అధ్యక్ష పదవి నుంచి అనురాగ్‌ ఠాకూర్‌కు ఉద్వాసన పలికారు.
===